آمریکا‌نین پرزیدنتی دونالد ترامپ-ین کابینه سینین قورولماسی پروسه‌سی ایش ناظیری سئچیلن الکساندر اکاستا-نین سنا طرفین‌دن تصدیق ائدیلمه‌سیله باشا چاتدی.
آمریکا سناسیندا الکساندر اکاستا-نین نامیزدلیگی‌نین علیهینه 38، لهینه 60 سس وئریلدی و اکاستا اؤلکه‌نین یئنی ایش ناظیری اولدو.
داها اول جورج بوش حکومتی‌نین ترکیبینده اولان اکاستا دونالد ترامپ-ین کابینه سینده تصدیق گؤزله‌ین سون نامیزد ایدی.
اکاستا-نین نامیزدلیگی‌نین تصدیق اولونماسی ایله یئنی حکومتین 100-جو گونونده ترامپ-ین 15 نفرلیک ناظیرلر کابینه‌سی قورولدو.
سون اولا‌راق فلوریدا اولوسلار آراسی اونیورسیته سینین حقوق فاکولته‌سی‌نین دئکانی وظیفه‌سینی ایجرا ائدن اکاستا ترامپ-ین کابینه سینده کی یئگانه ایسپان منشأ‌لی ناظیردیر.
اکاستا بو گون آند ایچه‌رک وظیفه‌سینه باشلاماسی گؤزلنیلیر.
قئید ائدک کی ،ترامپ-ین ایش ناظیری وظیفه‌سینه ایلک ایره‌لی سوردوگو نامیزد اندرو پازدر ایسه ایش و شخصی حیاتی ایله باغلی تنقیدلر سببین‌دن نامیزدلیگینی گئری چکمیشدی.
موخالیفت پازدر-ه قارشی مینیموم ایش حاقی‌نین آرتیریلماسینا قارشی چیخماسی، غیری- قانونی ایشچی ایشلتمه‌سی، کئچمیش حیات یولداشینا قارشی شدت ائتمه‌سی ایله باغلی ادعا‌لار ایره‌لی سورموشدو.
